cyanic-selkie/wikianc huggingface dataset:
மலேசியா-சிங்கப்பூர் தரைப்பாலம்
சிங்கப்பூரில் பணிபுரியும் மலேசியக் குடிமக்கள்
இந்தப் பயணிகளில் பெரும்பாலோர் சிங்கப்பூரில் பணிபுரியும் மலேசியக் குடிமக்கள். அத்துடன் கல்வி கற்கும் மாணவர்களும் அதிக அளவில் இந்தப் பாலத்தைப் பயன்படுத்துகிறார்கள்.
மலேசிய ரிங்கிட்டை விட சிங்கப்பூரின் டாலருக்கு நாணய வலிமை சற்றே அதிகம். அதன் காரணமாக வேலை வாய்ப்புகளைத் தேடி மலேசியர்கள் பலர் சிங்கப்பூருக்குச் செல்கின்றனர்.
குடிவரவு அதிகாரிகளினால் இரு நாட்டு எல்லைகளும் கண்காணிக்கப் படுகின்றன. மலேசியாவில் ஒருங்கிணைந்த தெற்கு நுழைவாயில் சோதனைச் சாவடி (Southern Integrated Gateway (Malaysia); சிங்கப்பூரில் உட்லண்ட்ஸ் சோதனைச் சாவடி (Woodlands Checkpoint (Singapore); ஆகிய இரு சோதனைச் சாவடிகள்.
மேற்கோள்கள்
பகுப்பு:ஜொகூர் பகுப்பு:சிங்கப்பூர் பகுப்பு:பாலங்கள் பகுப்பு:மலேசியாவில் போக்குவரத்து பகுப்பு:சிங்கப்பூரில் போக்குவரத்து
குப்லாய் கான்
குப்லாய் கான் (மங்கோலியன்: Хубилай хаан, Xubilaĭ xaan; செப்டம்பர் 23, 1215 – பிப்ரவரி 18, 1294), சிச்சு (சீனம்: 元世祖; பின்யின்: Yuán Shìzǔ; வேடு-கில்சு: Yüan Shih-tsu),  என்ற கோயிலில் சூட்டப்பட்ட பெயரால் அழைக்கப்படுகிறார். இவர் மங்கோலியப் பேரரசின் ஐந்தாவது பெருமைக்குரிய கான் ஆவார். இவர் மங்கோலியப் பேரரசின் பிரிவாகிய யுவான் அரசமரபை தோற்றுவித்து 1260 முதல்1294 வரை ஆண்டார்.
குப்லாய் கான் செங்கிசு கானின் பேரன் ஆவார். குப்லாய் கானின் தந்தை டொல்சி செங்கிஸ் கானின் நான்கு மகன்களில் இளையவர் ஆவார். இவரின் மூத்த சகோதரர் மாங்கி கானுக்கு அடுத்து, குப்லாய் புதிய கானாக 1260ல் பதவிக்கு வந்தார். மாங்கி கானுக்கு பின் இவரின் இளைய சகோதரர் ஆரிக் புகாவுக்கும் இவருக்கும் பதவிச் சண்டை 1264ம் ஆண்டு ஆரிக் புகா தோற்கும் வரை நீடித்தது. இச்சண்டை மங்கோலியப் பேரரசில் ஒற்றுமையின்மையைக் காட்டும் தொடக்கமாகக் கருதப்பட்டது. குப்லாய் கானுக்கு சீனா, மங்கோலியா ஆகிய பகுதிகளில் உண்மையான அதிகாரம் இருந்தது, ஆனால் மங்கோலியப் பேரரசின் மற்ற இடங்களில் அதிகாரம் முழுமையாக இல்லை.
தொடக்க கால வாழ்க்கை
குப்லாய் டொல்சிக்கும் நெசுடோரியன் கிறித்துவர் (கிழக்கு கிறுத்துவ சபை) சொர்காக்டனி பெகி ஆகியோரின் இரண்டாவது மகன் ஆவார். செங்கிஸ் கானின் அறிவுரைப்படி சொர்காக்டனி பெகி பௌத்த மதத்தை சேர்ந்த பெண்ணை இவரைக் கவனிக்கும் தாதியாக நியமித்தார். செங்கிஸ் கான் கவாருச்மிடு பேரரசை வெற்றி கொண்டு திரும்பும் போது இலி ஆற்றுப்பகுதியில் 1224ல் தங்கள் முதல் வேட்டையை முடித்திருந்த மாங்கிக்கும் குப்லாய்க்கும் சடங்கு செய்தார். அப்போது குப்லாய்க்கு ஒன்பது வயது ஆகியிருந்தது.
1236ல் மங்கோலிய-யின் போருக்குப் பின் ஒகெடெய் எபய் மாகாணத்தை டொல்சி குடும்பத்தாருக்கு அளித்தார். டொல்சியின் மறைவுக்கு பின் குப்லாய் அதன் ஒரு பகுதியைப் பெற்றார். குப்லாய்க்கு அனுபவம் இல்லாததால் அவரது அதிகாரிகள் தங்கள் விருப்பப்படி நடந்தனர். அதிகாரிகளிடையே ஊழல் மிகுந்திருந்தது. அவர்கள் அதிக வரி விதித்ததால் நிறைய மக்கள் வெளியேறியதால் வரி வருமானம் குறைந்தது. குப்லாயின் தாய் சொர்காக்டனி நிருவாகத்தில் இவருக்கு உதவ புதிய அதிகாரிகளை அனுப்பினார். குப்லாய் மேற்கொண்ட வரி சீரமைப்பினால் வெளியேறிய மக்களில் பலர் திரும்பினர்
குப்லாயின் தொடக்ககால வாழ்வில் அவர் சீனப் பண்பாட்டைப் பற்றியும் சீனர் வாழ்க்கை முறைபற்றியும் அறிய அதிக ஆர்வம் கொண்டது அவரது வாழ்வில் பின்னர் மிகுந்த செல்வாக்கு செலுத்தக்கூடியதாக இருந்தது. வட சீனாவில் இருந்த பௌத்த மதத்தலைவர் ஆயுன் என்பவரை 1242 இல் குப்லாய் காரகோரத்துக்கு அழைத்து பௌத்த மெய்யியல் குறித்துக் கேட்டறிந்தார். ஆயுன் 1243ல் பிறந்த குப்லாயின் மகனுக்கு சென்சின் என்று பெயர் வைத்தார். ஆயுன் முன்னர் தாவோயிசத்தைப் பின்பற்றிய தற்போது பௌத்தத்தைப் பின்பற்றும் லியு பின்சோங் என்பவரைக் குப்லாயிக்கு அறிமுகப்படுத்தினார். லியு பின்சோங் ஓவியம், கவிதை, கணிதம், எழுத்து போன்ற பல்துறையிலும் விற்பனராக இருந்தார். ஆயுன் தன் மடத்துக்குத் திரும்பியதும் குப்லாய் லியு பின்சோங்கைத் தனக்கு ஆலோசனை கூறும் அறிஞர் குழுவில் சேர்த்தார்.
வட சீன வெற்றி
குப்லாயின் சகோதரர் மாங்கி மங்கோலியப் பேரரசின் பெருமைக்குரிய கானாக ஆனதும் குப்லாயும் குரிச்மியன் முகமது யலவாச்சும் வடசீனாவுக்கு மாங்கியால் அனுப்பப்பட்டார்கள். குப்வாய்க்கு அரசரின் நபராக வடசீனாவில் வரவேற்பு அளிக்கப்பட்டது. இவர் அரசரின் நபராக பதவிவகித்த காலத்தில் எனான் மாகாணத்தில் விவசாய உற்பத்தியை அதிகப்படுத்தினார் ஜிஆன் மாகாணத்துக்கு பொருப்பேற்ற பிறகு சமூக நலத் திட்டங்களுக்கு அதிக பணத்தை ஒதுக்கினார் இவ்வாறான இவரின் நிருவாக மேலாண்மை காரணமாக சீனத் தளபதிகள் இடையே நன்மதிப்பைப் பெற்றார். இந்த நன்மதிப்பு யுவான் அரசமரபு உருவாக்கத்தின் போது துணை புரிந்தது. 1253ல் குப்லாய் யுனான் மாகாணத்தை தாக்குமாறு பணிக்கப்பட்டார். குப்லாய் தலி அரசை அடிபணியுமாறு கூறி அவர்களின் முடிவை கேட்க சென்ற குப்லாயின் தூதர்கள் அரச குடும்பத்தால் கொல்லப்பட்டனர். மங்கோலியர்கள் மூன்று பிரிவாக பிரிந்து தாக்குதல் தொடுத்தனர். முதல் பிரிவு கிழக்கு பகுதி வழியாக சிசுன் வடிநிலம் நோக்கி நகர்ந்தார்கள் இரண்டாவது பிரிவு மலைப்பாங்கான சிசுனின் மேற்குப்பகுதி வழியாகவும் மூன்றாவது பிரிவு வடபுறமிருந்த ஏரி பகுதி வழியாகவும் நகர்ந்தார்கள். குப்லாய் தென்புறமாக சென்று முதல் பிரிவுடன் இணைந்து கொண்டார். குப்லாய் தலி நகரை கைப்பற்றினாலும் தனது தூதர்களை கொன்றனர் என்று கோபம் கொள்ளாமல் அங்குள்ள மக்களுக்கு பெரும் சிரமம் கொடுக்காமல் விட்டார்.
திபெத்திய துறவிகளின் குணப்படுத்தும் முறையால் ஈர்க்கப்பட்டு 1253ல் சக்யா ஒழுங்கை சார்ந்த துறவி திரோகன் சோக்யல் பாக்காவை தன் அறிஞர்கள் குழுவில் இணைத்துக்கொண்டார். பௌத்த தந்திர கோயிலான சாபுய்யில் குப்லாய்க்கும் அவர் மனைவிக்கும் இவர் ஆசி வழங்கினார். 12545ல் உக்கேரனிய இனத்தவரான லியன் (1231-1280) என்பவரை சமாதான ஆணையகத்தின் தலைவராக அறிவித்தார். குப்லாய்யை பிடிக்காத அதிகாரிகள் சிலர் அவர் தன்னை வெல்ல முடியாதவராக எண்ணிக்கொண்டு மங்கோலியப் பேரரசு போல் புதிய பேரரசு அமைக்க முயல்வதாக மாங்கி கானிடம் தெரிவித்தனர். வரி வசூலை கவனிக்கும் இரு அதிகாரிகளை குப்லாயின் அதிகாரிகளை விசாரிக்க மாங்கி கான் அனுப்பினார். அவர்களில் ஒருவர் ஆரிக் புகாவின் நெருங்கி நண்பரும் வட சீனாவின் ஆளுநரும் ஆவார். அவர்கள் 142 விதிமீறல்கள் இருந்தாக சொல்லி அதற்கு துணைபுரிந்ததாக சீன அதிகாரிகளை குற்றஞ்சாட்டி சிலரை சிறைச்சேதம் செய்தனர். குப்லாய் உருவாக்கிய சமாதான ஆணையம் கலைக்கப்பட்டது. குப்லாய் இரு தூதர்களை அனுப்பி அவர்களுடன் தன் மனைவிகளையும் அனுப்பி மாங்கி கானை சமாதானம் செய்தார். மாங்கி கான் பொதுவில் வைத்து குப்லாயை மன்னித்து அவருடன் முன்பிருந்தது போலவே நட்பானார்.
தாவோயிசத்தவர்கள் பௌத்த மடங்களை தாக்கி அங்கிருந்த செல்வங்களை சூறையாடினர். அதை நிறுத்தச்சொன்ன மாங்கி தாவோயிசத்தவர்களுக்கும் பௌத்தர்களுக்கும் சமாதானத்தை நிறுவச்சொல்லி குப்லாய்க்கு கட்டளையிட்டார். குப்லாய் தாவோயித்தவர்களையும் பௌத்தர்களையும் 1258ன் ஆரம்பத்தில் கூட்டி 237 தாவோயிசக் கோவில்களை பௌத்த கோவில்களாக கட்டாயப்படுத்தி மாற்றினார் மேலும் தாவோயிசத்தின் நூல்களை அழித்தார். . குப்லாய் கானும் யுவான் அரசமரபும் பௌத்தத்தை ஆதரித்த போதிலும் மங்கோலியப் பேரரசின் பிரிவுகளான சாங்கடய் கானகம், தங்க கூட்ட கானகம், இல்கானகம் போன்றவற்றின் கான்கள் பின்னர் இசுலாமிற்கு பல்வேறு காலங்களில் மாறினார்கள்.
1258ல் மாங்கி கான் கிழக்குப் பகுதியுள்ள படைக்கு குப்லாயை தளபதியாக நியமித்தார். தான் சிசுன் பகுதியை தாக்கும் போது தனக்கு உதவ வரும்படி பணித்திருந்தார். மாங்கி கான் போரில் காயம் பட்டதால் குப்லாய் வீட்டில் தங்கியிருக்க அனுமதி கிடைத்தது. ஆனால் குப்லாய் சகோதரன் மாங்கி கானுக்கு உதவ முடிவெடுத்து சிசுன் நோக்கி சென்றார். சிசுன் பகுதியை அடையும் முன் மாங்கி இறந்துவிட்ட தகவல் கிடைத்த போதும் அதை இரகசியமாக வைத்திருந்து யாங்சி ஆற்றங்கரையோரமாக இருந்த பகுதிகளை கைப்பற்றினார்.
சொங் அரசமரபின் அமைச்சர் சிய சிடோ ரகசியமாக குப்லாயை சந்தித்து 200,000 சொங் நாணயங்களையும் 200,000 பொதி பட்டையும் யாங்சி ஆற்றை எல்லையாக கொண்டால் தருவதாக சொன்னார். முதலில் இதற்கு குப்லாய் ஒப்புக்கொள்ளவில்லை பின்னர் ஒப்புக்கொண்டார்.
கடைசி காலங்கள்
1291 இல் குப்லாய் கான் தனது பேரன் கம்மலாவை புர்கான் கல்துன் மலைக்கு இக் கோரிக் (விலக்கப்பட்ட பகுதி) தனக்குச் சொந்தமானது என்று உறுதிப்படுத்த அனுப்பினார். அங்குதான் செங்கிஸ்கான் புதைக்கப்பட்டார். அந்த புனிதமான பகுதி குப்லாய்கானின் வழி வந்தவர்களால் மிகக் கடுமையான பாதுகாப்புக்கு உட்படுத்தப்பட்டது. 1293 ஆம் ஆண்டில் பயன் கரகோரத்தை தனது கட்டுப்பாட்டில் வைத்திருந்தார். அதனைச் சுற்றியிருந்த பகுதிகளின் மீது தனது ஆதிக்கத்தை மீண்டும் நிலை நிறுத்தினார். எனவே குப்லாயின் எதிரியான கைடு பெரிய அளவிலான ராணுவ நடவடிக்கைகளை அடுத்த மூன்று ஆண்டுகளுக்கு எடுக்க முயற்சி செய்யவில்லை. 1293 இல் இருந்து குப்லாயின் ராணுவம் கைடுவின் படைகளை நடு சைபீரிய பீடபூமியில் இருந்து அப்புறப்படுத்தியது.
1281 இல் குப்லாய் தன் மனைவி சபி இறந்தவுடன் தனது ஆலோசகர்களிடம் நேரடி தொடர்பை ஏற்படுத்திக் கொள்வதிலிருந்து பின்வாங்கினார். தனது ராணிகளில் ஒருவரான நம்புயி மூலமாக அறிவுரைகளை வழங்கினார். குப்லாயின் மகள்களில் இரண்டு பேரது பெயர்கள் மட்டுமே தெரிய வருகின்றன. அவருக்கு வேறு மகள்களும் இருந்திருக்கலாம். தனது தாத்தா செங்கிஸ்கானின் காலத்தில் இருந்த வல்லமை மிக்க பெண்களை போல் இல்லாமல் குப்லாய்கானின் மனைவிகள் மற்றும் மகள்கள் கிட்டத்தட்ட இருந்த இடம் தெரியாமல் இருந்தனர். குப்லாய் தனக்கு அடுத்து கானாக தனது மகன் செஞ்சினை தேர்ந்தெடுத்திருந்தார். செஞ்சின் செயலகத்தின் தலைவராக இருந்தார். மேலும் அரசமரபை கன்பூசிய வழிமுறைகளின்படி நிர்வாகம் செய்தார். தங்க நாடோடிக் கூட்டத்தின் பிடியில் இருந்து திரும்பி வந்த நோமுகான் செஞ்சினை தேர்வு செய்ததில் தனக்கு இருந்த எதிர்ப்பை வெளிப்படுத்தினார். ஆனால் அவர் வடக்கு பகுதிக்கு நாடுகடத்தப்பட்டார். 1285 இல் ஒரு அதிகாரி செஞ்சினுக்காக குப்லாய் கான் தனது பதவியிலிருந்து விலக வேண்டும் என்று ஆலோசனை கூறினார். அந்த ஆலோசனை குப்லாய்கானை கோபப்படுத்தியது. செஞ்சினை பார்க்க மறுத்தார். 1286 இல் செஞ்சின் இறந்தார். தனது தந்தைக்கு 8 ஆண்டுகளுக்கு முன்னரே அவர் இறந்தார். குப்லாய் கான் இதற்காக வருந்தினார். தனது மனைவி பைரம் (கொகேஜின்) உடன் தொடர்ந்து நெருக்கமாக இருந்தார்.
தனது விருப்பத்திற்குரிய மனைவி, மற்றும் தேர்வு செய்யப்பட்ட வாரிசு செஞ்சின் ஆகியோரின் இறப்புகளால் குப்லாய் கான் சோர்வுற்றிருந்தார். வியட்நாம் மற்றும் ஜப்பான் ஆகிய நாடுகளின் மீது எடுக்கப்பட்ட படையெடுப்புகளும் தோல்வியில் முடிந்திருந்தன. ஆறுதல் தேடிக் கொள்வதற்காக குப்லாய் கான் உணவு மற்றும் மதுவின் பக்கம் தனது கவனத்தைத் திருப்பினார். இதன் காரணமாக அவரின் எடை கூடியது. கீல்வாதம் மற்றும் சர்க்கரை வியாதியால் பாதிக்கப்பட்டார். மது மற்றும் பொதுவாகவே மாமிசம் நிறைந்த மங்கோலிய உணவுகளை குப்லாய் கான் அதிகமாக உட்கொண்டார். அவருக்கு கீல்வாதம் வந்ததற்கு இதுவும் ஒரு காரணமாக இருந்திருக்கலாம். தனது குடும்பத்தின் இழப்பு, உடல்நலக் குறைவு மற்றும் வயோதிகம் ஆகியவற்றின் காரணமாக குப்லாய் கானுக்கு மன அழுத்தம் ஏற்பட்டது. அந்நேரத்தில் கிடைத்த எல்லா விதமான மருத்துவ சிகிச்சைகளையும் குப்லாய் கான் பெற்றார். கொரிய ஷாமான்கள் முதல் வியட்நாமிய மருத்துவர்கள் வரையானவர்களிடம் இருந்து தீர்வுகள் மற்றும் மருந்துகளை எடுத்துக்கொண்டார். ஆனால் எதுவும் பலன் தரவில்லை. 1293 ஆம் ஆண்டின் இறுதியில் பாரம்பரிய புதுவருட பிறப்பு விழாவில் கலந்துகொள்ள பேரரசர் மறுத்தார். தனது இறப்பிற்கு முன்னர் குப்லாய் பட்டத்து இளவரசரின் முத்திரையை செஞ்சினின் மகனான தெமுரிடம் கொடுத்தார். தெமுர் மங்கோலியப் பேரரசின் அடுத்த ககானாகவும், யுவான் அரசமரபின் இரண்டாவது ஆட்சியாளராகவும் பதவி ஏற்றார். குப்லாய் கான் படிப்படியாக உடல் நலம் குன்றினார். 1294 ஆம் ஆண்டு பிப்ரவரி 18 ஆம் தேதி தனது 78 வது வயதில் இறந்தார். இரண்டு நாட்களுக்குப் பிறகு மங்கோலியாவில் இருந்த கான்களை புதைக்கும் இடத்திற்கு அவரது உடல் கொண்டு செல்லப்பட்டது.
மரபு
1260 இல் குப்லாய் கான் ஆட்சியை கைப்பற்றிய நிகழ்வானது மங்கோலிய பேரரசை ஒரு புதிய திசையில் உந்தியது. இவரது சர்ச்சைக்குரிய தேர்வானது மங்கோலியர்களிடையே ஒற்றுமையின்மையை அதிகரித்த போதும், சீனாவுடன் மங்கோலியப் பேரரசின் மற்ற பகுதிகளுக்கிடையே பெயரளவிலான தொடர்பை ஏற்படுத்துவதில் குப்லாய்க்கு இருந்த விருப்பமானது சர்வதேச கவனத்தை மங்கோலியப் பேரரசின் மீது ஈர்த்தது. ஒரு ஒன்றிணைந்த, ராணுவ ரீதியில் சக்தி வாய்ந்த சீனாவை மறுஉருவாக்கம் செய்வதில் குப்லாய் மற்றும் அவரது முன்னோர்களின் படையெடுப்புகள் பெரும் முக்கியத்துவம் வாய்ந்தவையாக அமைந்தன. திபெத், மஞ்சூரியா மற்றும் மங்கோலிய புல்வெளி ஆகியவற்றை நவீன பெய்ஜிங்கை தலைநகராகக் கொண்டு ஆண்ட மங்கோலிய ஆட்சியானது பின்வந்த சிங் அரச மரபின் உள் ஆசிய பேரரசுக்கு முன்னோடியாக அமைந்தது.
மேற்கோள்கள்
பகுப்பு:மங்கோலியப் பேரரசர்கள் பகுப்பு:1215 பிறப்புகள் பகுப்பு:1294 இறப்புகள் பகுப்பு:13ஆம் நூற்றாண்டு மங்கோலிய ஆட்சியாளர்கள்
அனுஜா திரகன் கபூர்
அனுஜா திரகன் கபூர் (Anuja Trehan Kapur பிறப்பு 24 அக்டோபர் 1975) ஒரு குற்ற உளவியலாளர் ஆவார், இவர் ஒரு ஆலோசகர், சமூக ஆர்வலர் மற்றும் வழக்கறிஞர் என்றும் பரவலாக அறியப்படுகிறார்.
ஆரம்பகால வாழ்க்கை மற்றும் கல்வி
கபூர் பின்னர் தில்லி பல்கலைக்கழக மானுடவியல் துறையிலிருந்து தடயவியல் அறிவியலிலும் பட்டம் பெற்றார். இவர் ஜப்பானின் டோக்கியாவா இன்டர்நேஷனல் விக்டிமோலஜி கல்வி நிறுவனத்தில் பாதிக்கப்பட்டோரியல் பிரிவில் பட்டயம் பெற்றார். சிசிஎஸ் பல்கலைக்கழகத்தில் இளங்கலைச் சட்டப் பட்டம் பெற்றார்.
தொழில்முறை தொழில்
தில்லி பல்கலைக்கழகத்தில் பட்டம் பெற்ற பிறகு, கபூர் தில்லி பொதுப் பள்ளியில் மாணவர் ஆலோசகராக சேர்ந்தார். பின்னர், க்யூர்ஸ் அரசு சார்பற்ற அமைப்பின் நிர்வாக இயக்குனராக சேர்ந்தார்.
கபூர் இந்திராணி முகர்ஜி வழக்கு, சோமநாத் பாரதி வழக்கு, ஆசாராம் பாபு வழக்கு, சுனந்தா புஷ்கர், 2008 நொய்டா இரட்டை கொலை வழக்கு ("ஆருஷி கொலை" என்று அழைக்கப்படுகிறது), 2012 தில்லி கும்பல் கற்பழிப்பு ("நிர்பயா பாலியல் பலாத்கார வழக்கு", மற்றும் 2014 படான் கும்பல் கற்பழிப்பு குற்றச்சாட்டுகள் ஆகிய வழக்குகளின் கோட்பாடுகளைப் பகிந்து கொண்டார்.
ஒரு உளவியலாளராக இவர் அசாதாரண நடத்தை, தற்கொலை, குழந்தை உளவியல், விவாகரத்து, கொடுமைப்படுத்துதல், மறுமணம் மற்றும் குழந்தைகள், சமூக ஊடகங்கள் மற்றும் வலையமைப்பு மற்றும் உறவு பிரச்சினைகள் தொடர்பான பல்வேறு உளவியல் மற்றும் மனநலப் பிரச்சினைகளைப் பற்றி கருத்டுக்களைப் பகிர்ந்து கொள்கிறார்.
WSV, விக்டிம் சப்போர்ட் ஆஸ்திரேலியா, ஏஞ்சல்ஹாண்ட்ஸ் மற்றும் ஆஸ்திரேலிய இன்ஸ்டிடியூட் ஆப் கிரிமினாலஜி ஆகியோரால் ஏற்பாடு செய்யப்பட்ட 15 வது சர்வதேச கருத்தரங்கில் கபூர் கலந்து கொண்டார்.
மார்ச் 2017 இல், கபூர் 24 வயது தில்லியைச் சேர்ந்த மாடல் பெண் மற்றும் 16 வயது நேபாள சிறுமியை பாலியல் பலாத்காரம் செய்து பின்னர் விபச்சாரத்தில் ஈடுபடுத்திய வழக்கில் வாதாடினார்.
ஏப்ரல் 2017 இல், கபூர் இந்தியா டுடே கல்வி நிறுவனத்துடன் பல்வேறு நிலைகளில் மனச்சோர்வு நிலைகளையும் மற்றும் இவற்றை எவ்வாறு கையாள்வது என்பது பற்றியும் பேசினார்.
விருதுகள் மற்றும் அங்கீகாரம்
டைம் இந்தியா நியூஸ், 2015 இன் இந்தியன் ஐகான் விருதுகள்
டைம் இந்தியா நியூஸ், 2016 இன் இந்தியா எக்ஸலன்ஸ் விருதுகள்
2016 - சிறந்த குற்றவியல் உளவியலாளர் பிரிவில் KAF வணிகம் மற்றும் பொழுதுபோக்கு உலகளாவிய விருது
2016 - ஹரிஷ் சோனியால் செய்ப்பூரில் நடைபெற்ற மகளிர் சிறப்பான சாதனையாளர் விருது (WEAA) விழாவில் சிறந்த குற்றவியல் உளவியலாளர் விருது
தில்லி காவல்துறையின் சிறப்பு காவல் அதிகாரியாக நியமிக்கப்பட்டார்.
தனிப்பட்ட வாழ்க்கை
கபூர் தில்லியில் வசிக்கிறார், இவர் தில்லியைச் சேர்ந்த தொழிலதிபர் அமித் கபூரை மணந்தார். இவர்களுக்கு இரண்டு மகன்கள் உள்ளனர்.
சான்றுகள்
பகுப்பு:தில்லிப் பெண் அறிவியலாளர்கள் பகுப்பு:இந்தியப் பெண் சமூக அறிவியலாளர்கள் பகுப்பு:இந்தியப் பெண் செயற்பாட்டாளர்கள் பகுப்பு:வாழும் நபர்கள் பகுப்பு:1975 பிறப்புகள் பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
தோல் சிவத்தல் கதிர் ஏற்பளவு
தோல் சிவத்தல் கதிர் ஏற்பளவு (Skin Erythema Dose, SED) கதிர்மருத்துவத்தில் அயனியாக்கும் பண்புடைய எக்சு, காமா போன்ற கதிர்கள் பெரிதும் பயன்படுகின்றன. இக்கதிர்களை துல்லியமாக அளவிட இயலாத ஆரம்ப நாட்களில் தோல் சிவந்து விட்ட நிலையில் கதிர் மருத்துவம் நிறுத்தப்பட்டது. இது தோல் தாங்கும் ஏற்பளவினைக் காட்டுகிறது. இதைவிட கூடுதல் அளவு தோலில் புண் தோன்ற காரணமாய் அமையும்.
பகுப்பு:கதிர் மருத்துவம்
பெரிய நாணல் கதிர்க்குருவி
பெரிய நாணல் கதிர்க்குருவி அல்லது நாணல் கதிர்க்குருவி [Clamorous reed warbler (Acrocephalus stentoreus)] என்பது அளவில் பெரியதும் அக்ரோசெபாலசு பேரினத்தைச் சேர்ந்த ஒரு தொல்லுலக கதிர்க்குருவி ஆகும். தென்னிந்தியாவில் காணப்படுவது இதன் உள்ளினங்களுள் ஒன்றான A. s. brunnescens என்று பதிவு செய்யப்பட்டுள்ளது.
தோற்றம்
வரிகளோ கீற்றுகளோ அற்ற உடல்; உடலின் மேற்பகுதி காய்ந்த மரப்பட்டை நிறத்துடன் பச்சை கலந்த நிறமும் வாலையொட்டிய பகுதி செம்பழுப்பு நிறமும் கொண்டது (முதன்மை இனம் A. s. stentoreus). அனைத்து உள்ளினங்களிலும் தொண்டை வெண்மையாகவும் உடலின் அடிப்பகுதி மங்கலான மஞ்சள் நிறத்திலிருக்கும். தெளிவற்ற வெண்ணிற புருவமும் நீண்ட அலகும் வாலும் கொண்டிருக்கும்.
முதன்மை இனம் (A. s. stentoreus)
எகிப்திலிருந்து வடக்கு சூடான் வரையிலான நைல் ஆற்றிடைத்திட்டுப் பகுதியிலும் நைல் ஆற்றினையொட்டிய பகுதிகளிலும் இனப்பெருக்கம் கொள்கின்றது.
A. s. levantina உள்ளினம்
வடக்கு இசுரேலின் ஹூலா பள்ளத்தாக்குப் பகுதியிலிருந்து ஜோர்டன் பள்ளத்தாக்கு வழியாக சாக்கடலின் வடக்குப் பகுதி முதல் ஜெசுரீல் பள்ளத்தாக்குப் பகுதிகளில் இனப்பெருக்கம் செய்கின்றது.
A. s. brunnescens உள்ளினம்
கிழக்கு சூடானிலிருந்து எரித்ரயா, வடமேற்கு சோமாலியா வழியாக அரேபிய மூவலந்தீவின் சில பகுதிகளிலும் கசகஸ்தான், துருக்கமினிஸ்தான், தஜிகிஸ்தான், உசுபெகிஸ்தான், ஆப்கானிஸ்தான், தெற்கு ஈராக், ஈரான், பாகிஸ்தானின் சில பகுதிகளிலும் இந்தியாவில் காஷ்மீர் பள்ளத்தாக்கு, ராஜஸ்தான், குஜராத், கேரளா ஆகிய மாநிலங்களின் சில பகுதிகளிலும் மும்பை, கொல்கத்தாவை ஒட்டிய பகுதிகளிலும் இனப்பெருக்கம் செய்கின்றது. தென்னிந்தியாவின் பிற பகுதிகளிலும் (தமிழ்நாடு உள்பட) இலங்கையிலும் காணப்பட்டாலும் இனப்பெருக்கத்தில் ஈடுபடுவதில்லை.
மேற்கோள்கள்
பகுப்பு:தமிழ்நாட்டில் காணப்படும் பறவைகள்
பாசுக்கு நாடு (பெரும் பகுதி)
பாசுக்கு நாடு (Basque Country, பாசுக்கு: Euskal Herria) பாசுக்கு மக்களின் தாயகப் பகுதி ஆகும். இது அத்திலாந்திக்கு கடலோரத்தில் மேற்கு பிரனீசில் பிரான்சு, எசுப்பானியா எல்லைப் பகுதியில் அமைந்துள்ளது. 16வது நூற்றாண்டிலிருந்தே பாசுக்கு மக்கள் வாழும் இப்பகுதியின் பெயர் ஆவணப்படுத்தப்பட்டுள்ளது. 18ஆம் நூற்றாண்டிலிருந்து பாசுக்கு மக்களை தனியாக அடையாளப்படுத்தவும் தனிநாடு கோரியும் எழுச்சி பெற்றுள்ள பாசுக்கு தேசியவாதத்திற்கு முன்னமே இவ்வாறு அழைக்கப்பட்டுள்ளது.
இதில் எசுப்பானியாவின் தன்னாட்சி சமூகங்களான  பாசுக்கு நாடு மற்றும் நவாரும் பிரான்சின் வடக்கு பாசுக்கு நாடும் அடங்கியுள்ளன.
அந்த ஜூன் பதினாறாம் நாள்
அந்த ஜூன் பதினாறாம் நாள் (Andha June Pathinaram Naal) 1984 ஆம் ஆண்டு வெளிவந்த தமிழ்த் திரைப்படமாகும். ஏ. சண்முகம் இயக்கத்தில் வெளிவந்த இத்திரைப்படத்தில் சிவசந்திரன், ரதிதேவி மற்றும் பலரும் நடித்துள்ளனர்.
மேற்கோள்கள்
பகுப்பு:1984 தமிழ்த் திரைப்படங்கள்‎ பகுப்பு:செந்தாமரை நடித்த திரைப்படங்கள்
வில்லியம் பொராடெய்ல்
வில்லியம் பொராடெய்ல் (William Borradaile, பிறப்பு: சூலை 10 1792, இறப்பு: மார்ச்சு 16 1838), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1815-1832 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
வில்லியம் பொராடெய்ல் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 9 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1792 பிறப்புகள் பகுப்பு:1838 இறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள்
மதுரை மாவட்டம் (சென்னை மாகாணம்)
மதுரை மாவட்டம் (Madura District) என்பது பிரித்தானிய இந்தியாவின், சென்னை மாகாணத்தின் ஒரு மாவட்டம் ஆகும். இது தற்போதைய தமிழ்நாட்டின் மாவட்டங்களான மதுரை, திண்டுக்கல், தேனி, இராமநாதபுரம், சிவகங்கை மற்றும் விருதுநகர் மாவட்டத்தின் ஒரு பகுதியை உள்ளடக்கியது.
வரலாறு
மதுரை மாவட்டமானது பாண்டியப் பேரரசின் மையமாக இருந்தது. இதன் தலைநகராக மதுரை நகரானது சங்க காலத்திலிருந்து இருந்து வந்தது. கி.பி. 10ஆம் நூற்றாண்டில் இப்பகுதியானது சோழப் பேரரசால் கைப்பற்றப்பட்டது. 10 ஆம் நூற்றாண்டு முதல் 13 ஆம் நூற்றாண்டு வரை சோழர்களின் மேலாதிக்கத்தில் பாண்டியர்கள் இருந்தனர். சோழர்களின் வீழ்ச்சிக்குப் பின்னர் மீண்டும் பாண்டியர்கள் தங்கள் பேரசை நிலைநாட்டினர். குறுகிய கால தனி ஆட்சிக் காலத்துக்குப் பின்னர், பாண்டியர்கள் அலாவுதீன் கில்சியினால் ஆளப்பட்ட தில்லி சுல்தானகத்தால் தோற்கடிக்கப்பட்டார்கள். அதன்பிறகு மதுரைப் பகுதியானது விசயநகரப் பேரரசால் வெற்றி கொள்ளப்படும்வரை மதுரை சுல்தானகத்தால் ஆளப்பட்டது. விஜயநகரப் பேரரசின் வெற்றிக்குப் பிறகு மதுரை நயக்கர் அசின் ஆட்சி நிலைகொண்டது. 1736 இல் மதுரை நாயக்கர் ஆட்சி முடிவுக்கு வந்து ஒரு பெரிய வெற்றிடம் உருவாகியது. இதனால் சிறிதுகாலம் உள்நாட்டுக் குழப்பங்கள் ஏற்பட்டன. முடிவில் மதுரையை பிரித்தானிய கிழக்கிந்திய நிறுவனம் கைப்பற்றி மதுரை மாவட்டமானது உருவாக்கப்பட்டது.
வட்டங்கள்
மதுரை மாவட்டமானது 15 வட்டங்காள பிரிக்கப்பட்டிருந்தது. இதில் இராமநாதபுரம் சமஸ்தானத்துக்கு உட்பட்ட 5 சமீந்தாரி வட்டங்களும், சிவகங்கைச் சீமைக்கு உட்பட்ட 3 சமீந்தாரி வட்டங்களும் அடங்கும்.
நிர்வாகம்
1901 ஆம் ஆண்டில் மதுரை மாவட்டமானது நிர்வாக வசதிக்காக, நான்கு கோட்டங்களாகப் பிரிக்கப்பட்டது.
ஆட்கின்சு உணவு
ஆட்கின்சு உணவு (atkins diet) என்பது உடல் எடையைக் குறைப்பதற்கென மேலைநாடுகளில் பிரபலமான, குறைவான கார்போஹைட்ரேட் கொண்ட ஓர் உணவு முறை. இம் முறையை அமெரிக்க மருத்துவக் குழுமத்தின் ஆய்வு இதழில் வெளிவந்த ஓர் அறிக்கையின் அடிப்படையில் இராபர்ட் ஆட்கின்ஸ் என்பவர் முன்மொழிந்தார்.
கார்போஹைட்ரேட்டுகளைக் குறைவாக உண்ணுவதன் மூலம் மனித உடல் குளுக்கோசை விட்டு விட்டுக் கொழுப்பை எரிபொருளாகப் பயன்படுத்தும் என்பதே இந்த உணவு முறையின் அடிப்படை தத்துவம்.
ஆட்கின்ஸ் உணவு முறையில் நான்கு நிலைகள் உள்ளன. முதலாவது நிலையான தூண்டுதல் நிலையில் கீட்டோன் உருவாக்கும் உணவு (ketogenic diet) பயன்படுத்தப்படுகிறது. உடலில் குளுக்கோசு இல்லாத போது கீட்டோன்கள் கிரெப் சுழற்சி மூலம் ஆற்றலைத் தரவல்லவை. இதற்கு இன்சுலின் தேவை இல்லை. இவ்வாறான கீட்டோன் மிகை நிலை உடலில் பல ஹார்மோன் மாற்றங்களை ஏற்படுத்துகிறது. இதையடுத்து நிகழும் பல உயிர் வேதியியல் மாற்றங்களால் மனித உடல் கொழுப்பில் இருந்தே பெரும்பாலும் ஆற்றலை உருவாக்கும் என்று சொல்லப்படுகிறது.
வெளியிணைப்பு
ஆட்கின்சு நிறுவனத்தின் இணையத் தளம்
மேற்கோள்கள்
பகுப்பு:உணவுகள் பகுப்பு:அமெரிக்கக் கண்டுபிடிப்புகள்
கீழ்மொரப்பூர் ஊராட்சி
கீழ்மொரப்பூர் ஊராட்சி (Keelmorappur Gram Panchayat), தமிழ்நாட்டின் தர்மபுரி மாவட்டத்தில் உள்ள அரூர் வட்டாரத்தில் அமைந்துள்ளது. இந்த ஊராட்சி, அரூர் சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4387 ஆகும். இவர்களில் பெண்கள் 2124 பேரும் ஆண்கள் 2263 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சுதீரா தாசு
சுதீரா தாசு (Sudhira Das; 8 மார்ச் 1932 - 30 அக்டோபர் 2015) என்பவர் இந்தியப் பொறியாளர் ஆவார். இவர் ஒடிசா மாநிலத்தைச் சேர்ந்த முதல் பெண் பொறியாளர் ஆவார். இந்தியாவில் பெண்களுக்குக் கல்வி தடைசெய்யப்பட்ட நேரத்தில் இவர் பொறியியலாளர் ஆனார் என்பது குறிப்பிடத்தக்கது.
இளமை
சுதீரா தாசு 1932ஆம் ஆண்டு மார்ச் 8ஆம் தேதி ஒடிசாவின் கட்டாக்கில் உயர்குடி குடும்பத்தில் பிறந்தார். சிறுவயதிலிருந்தே கணிதத்தில் ஆர்வம் கொண்டிருந்தார்.
கல்வி
சுதீரா தாசு 1951-ல் ராவன்ஷா கல்லூரியில் இளங்கலை அறிவியல் பட்டம் பெற்றார். இதன் பிறகு தாசு 1956-ல் கொல்கத்தாவில் உள்ள அறிவியல் மற்றும் தொழில்நுட்ப பல்கலைக்கழகத்தில் கதிரியக்க இயற்பியல் மற்றும் மின்னணுவியலில் முதுகலைப் பட்டம் பெற்றார்.
பணி
முதுநிலைப் பட்டம் பெற்ற பிறகு. (தொழில்நுட்பம்), தாசு பெர்காம்பூர் பொறியியல் பள்ளியில் (தற்போது உமா சரண் பட்நாயக் பொறியியல் பள்ளி) கணிதத் துறையில் விரிவுரையாளராக 1957-ல் கற்பிக்கத் தொடங்கினார். பின்னர் ராவுர்கேலாவில் உள்ள மகளிர் தொழில்நுட்பப்பயிலக கல்லூரியின் முதல்வரானார். 1957-1990 காலகட்டத்தில், ஒடிசா அரசாங்கத்தில் பல்வேறு பதவிகளில் பணியாற்றினார். இந்த காலகட்டத்தில் இவர் புவனேசுவரத்தில் பெண்கள் தொழில்நுட்பப்பயிலகம் கல்லூரியினை நிறுவினார். இது பெண் மாணவர்களுக்குப் பட்டயப் படிப்புகளை வழங்கும் ஒரு நிறுவனமாகும். இது இவரது முக்கிய பங்களிப்புகளில் ஒன்றாகும்.
மாயவன் (திரைப்படம்)
மாயவன் 2017 ஆவது ஆண்டில் வெளியாகவுள்ள ஒரு இந்தியத் தமிழ்த் திரைப்படமாகும். அறிவியல் புனைவு திகில் திரைப்படமான இதனை சி. வி. குமார் எழுதி இயக்கி தயாரித்துள்ளார். சந்தீப் கிசன், இலாவண்யா திரிபாதி ஆகியோர் முக்கிய வேடங்களிலும், டேனியல் பாலாஜி, ஜாக்கி செராப் ஆகியோர் இதர துணை வேடங்களிலும் நடித்துள்ளனர். ஜிப்ரான் இசையமைத்த இத்திரைப்படம் 2016 பிப்ரவரியில் தொடங்கப்பட்டது.
சுதீரா தாசு
இறப்பு
தாசு 30 அக்டோபர் 2015 அன்று தனது 83 வயதில் இறந்தார்.
மாயவன் (திரைப்படம்)
பாடல்கள்
இத்திரைப்படத்திற்கு ஜிப்ரான் இசையமைத்துள்ளார்.
வெளியிணைப்புகள்
பகுப்பு:2017 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள்
பிரீத் பராரா
பிரீத் பராரா (Preetinder Singh "Preet" Bharara, பிறப்பு: அக்டோபர் 13 1968) அமெரிக்க வழக்கறிஞர். 2009 முதல் 2017 வரை நியூயார்க்கு தெற்கு மாவட்ட  அரசு வழக்கறிஞராகப் பணி புரிந்தார். இவர் இந்திய வம்சாவளியைச்  சேர்ந்தவர் ஆவார். பொது வாழ்வில் நிலவும் ஊழல், வால் ஸ்ட்ரீட் குற்றங்கள் போன்ற தீமைகளை எதிர்த்து வெளிப்படையாகச் செயல்பட்டவர். அமெரிக்க முன்னாள் குடியரசு தலைவர் பராக் ஒபாமா இவரை அரசு வழக்கறிஞராக அமர்த்தினார்.
பிறப்பும் படிப்பும்
சீக்கியத் தந்தைக்கும் இந்து தாய்க்கும் பஞ்சாப் மாநில பிரோஸ்புர் என்னும் ஊரில் பிறந்தார். 1970 இல் இவருடைய பெற்றோர் அமெரிக்காவில் குடியேறினார்கள். நியூ செர்சியில் வளர்ந்த பிரீத் பராரா ஆர்வர்டு கல்லூரியில் இளங்கலைப் பட்டமும், கொலம்பியா சட்டப் பள்ளியில் படித்து வழக்கறிஞர் பட்டமும் பெற்றார்.
நீதித்துறைப் பணிகள்
நியுயார்க்கு தென் மாவட்டத்திற்கான அமெரிக்க அரசு வழக்கறிஞர் பொறுப்பை 2009  ஆம் ஆண்டு ஆகஸ்ட் மாதத்தில் ஏற்றுக் கொண்டார். ஆயுதக்கடத்தல், கஞ்சா கடத்தல், பயங்கரவாதச் செயல்கள் ஆகியவற்றைத் தடுக்கவும் கண்டு ஆராயவும் 25 நாடுகளுக்கு அதிகாரிகளை அனுப்ப உத்தரவிட்டார்.
பங்குச் சந்தைகளில் சட்டத்திற்கு முரணாக உள் வணிகத்தைத் தடுத்து நிறுத்த குற்றம் இழைப்போரைத் தண்டித்தார். சிட்டி பாங்கு, அமெரிக்கன் பாங்கு ஆகியவற்றின் முறையற்ற செயல்களுக்கு விசாரணை நடத்தித் தண்டனைகள் வழங்கினார். தேர்ந்தெடுக்கப்பட்ட செனட்டர்கள் மற்றும் காவல் துறை உயர் அதிகாரிகள் செய்த ஊழல் வழக்குகள் மீது உசாவல் நடத்தி உரிய தண்டனை வழங்கினார்.
இந்தியத் தூதர் தேவயானி கோபர்கடே சம்பவம் நடந்தபோது சட்டப்படி பிரீத் பராரா நடந்துகொண்டார். மேட் ஆப் போன்சி மற்றும் ஜேபி மார்கண் சேஸ் ஆகிய வழக்குகளும் இவர் காலத்தில் ஏற்பட்டன.
பதவிப் பறிப்பு
அமெரிக்காவில் புதிய அதிபராக டிரம்ப் தேர்ந்தெடுக்கப்பட்ட பிறகு பல்வேறு பதவிகளுக்குப் புதிய அதிகாரிகளை நியமனம் செய்து வந்தார். இந்நிலையில், பராரா உட்பட முந்தைய அதிபர் பராக் ஒபாமா நிர்வாகத்தால் நியமிக்கப்பட்ட 46 அரசு வழக்கறிஞர்களை உடனடியாகப் பதவி விலக துணை சட்டமா அதிபர் உத்தரவிட்டார். இதற்குப் பராரா மறுப்பு தெரிவித்திருந்தார். இந்நிலையில், பராராவின் பதவி பறிக்கப்பட்டது. அமெரிக்காவில் புதிய அதிபராக டிரம்ப் தேர்ந்தெடுக்கப்பட்ட பிறகு பல்வேறு பதவிகளுக்குப் புதிய அதிகாரிகளை நியமனம் செய்து வந்தார். ஆனாலும், பராரா தொடர்ந்து அந்தப் பதவியில் நீடிக்கலாம் எனக் கூறியிருந்தார். இந்நிலையில் திடீரென அவரது பதவி பறிக்கப்பட்டது.
மேற்கோள்கள்
பகுப்பு:1968 பிறப்புகள் பகுப்பு:வாழும் நபர்கள் பகுப்பு:அமெரிக்க வழக்கறிஞர்கள் பகுப்பு:இந்திய அமெரிக்கர்கள்
அன்னா பிரேபெல்
அன்னா பிரேபெல் (Anna Frebel) (பிறப்பு:1980, பெர்லின்) ஒரு செருமனி வானியலாளர் ஆவார். இவர் புடவியின் மிகப் பழைய விண்மீன்களைக் கண்டுபிடிக்கும் ஆய்வை மேற்கொண்டார்.
வாழ்க்கை
அன்னா பிரேபெல் செருமனியின் கோட்டிங்கனில் பிறந்து வளர்ந்தார். இவர் தன் உயர்நிலைப்பள்ளிப் படிப்பு முடிந்ததும், பிரீபர்கு இம் பிரீசுகாவு]] வில் இயற்பியல் பயின்றார். இவர் மேலும் தன் கல்வியினை ஆத்திரேலியாவில் தொடர்ந்து கான்பெராவில் உள்ள ஆத்திரேலியத் தேசியப் பல்கலைக்கழகத்தின் மவுண்ட் சுட்டிராம்லோ வான்காணகத்தில் தன் முனைவர் பட்டத்தைப் பெற்றார். இவர் 2006 இல் ஏ, டபுள்யூ. ஜே. மெக்டொனால்டு முதுமுனைவர் ஆய்வுநல்கையைப் பெற்று ஆசுட்டினில் உள்ள டெக்சாசு பல்கலைக்கழகத்தில் தன் கல்வியைத் தொடர்ந்தார்.
இவர் 2009 முதல் 2011 வரை மசாசூசட்டில் அமைந்த கேம்பிரிட்ஜ் ஆர்வார்டு சுமித்சோனிய வானியற்பியல் மையத்தில் கிளே முதுமுனவர் ஆய்வாளராகவிருந்தார். இவர் 2012 இல் இருந்து மசாசூசட் தொழில்நுட்ப நிறுவனத்தில் இயற்பியல் உதவிப் பேராசிரியராக பணிபுரிகிறார்.
வெளி இணைப்புகள்
பகுப்பு:செருமானிய வானியலாளர்கள் பகுப்பு:பெண் வானியலாளர்கள் பகுப்பு:வாழும் நபர்கள் பகுப்பு:1980 பிறப்புகள் பகுப்பு:செருமானியப் பெண் அறிவியலாளர்கள்
கரிக்கிலி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நீர்வை பொன்னையன்
நீர்வை பொன்னையன் (மார்ச் 24, 1930 - மார்ச் 26, 2020) ஈழத்து முற்போக்கு எழுத்தாளர்களில் ஒருவர். சிறுகதை, நாட்டார் கதை, இலக்கியக் கட்டுரைகள் எனப் பல எழுதியவர். ஐம்பது ஆண்டுகளாக இடதுசாரி அரசியலில் உறுதியாக நின்றவர். தனது கடைசிக் காலம் வரை எழுதிக் கொண்டிருந்தவர்.
தான் பிறந்து வளர்ந்த மண்ணின் மீது பற்றுக் கொண்டதனால் தனது பிறப்பிடமான நீர்வேலியை தனது பெயரோடு இணைத்துக் கொண்டார். ஒடுக்கப்பட்ட மக்களின் பக்கம் தான் நிற்கிறேன் என்பது தெளிவாக இருக்க வேண்டும் என்பதற்காக "பொன்னையா" என்ற தனது பெயரையே "பொன்னையன்" என மாற்றிக் கொண்டார். அதனால் "நீர்வை பொன்னையன்" என்றழைக்கப்பட்டார்.
இலக்கியப் பணி
இவரது முதலாவது சிறுகதை 1957 ஆம் ஆண்டில் ஈழநாடு பத்திரிகையில் வெளிவந்தது. கவிஞர் இ. நாகராஜன் நடத்தி வந்த 'தமிழன்' என்ற பத்திரிகையில் பல சிறுகதைகளை எழுதினார். இவரது முதல் சிறுகதைத் தொகுதி மேடும் பள்ளமும் 1961 இல் வெளிவந்தது. இவரது உதயம், மூவர் கதைகள், பாதை, வேட்கை, உலகத்து நாட்டார் கதைகள், முற்போக்கு இலக்கிய முன்னோடிகள், நாம் ஏன் எழுதுகின்றோம்? போன்ற நூல்கள் ஈழத்து முற்போக்கிலக்கியப் பரப்பில் வரவேற்பினை பெற்றிருந்தன.
இவருக்கு 2017 ஆம் ஆண்டில் இலங்கை அரசின் "சாகித்திய ரத்னா" விருது கிடைத்தது.
வெளி இணைப்புகள்
பகுப்பு:ஈழத்து எழுத்தாளர்கள் பகுப்பு:1930 பிறப்புகள் பகுப்பு:2020 இறப்புகள் பகுப்பு:இலங்கைத் தமிழ் இடதுசாரிகள்
அமெரிக்கன் ஹஸ்ல்
அமெரிக்கன் ஹஸ்ல் 2013ம் ஆண்டு வெளியான அமெரிக்க நாட்டு நகைச்சுவை திரைப்படம். இந்த திரைப்படத்தை '''டேவிட் ஓ. ரஸ்ஸல்''' இயக்க, கிரிஸ்டியன் பேல், பிராட்லி கூப்பர், ஏமி ஆடம்சு, ஜெரமி ரெனர், ஜெனிபர் லாரன்ஸ் உள்ளிட்ட பலர் நடித்துள்ளார்கள். இந்த திரைப்படம் மூன்று ’கோல்டன் குளோப்’ விருது களை வெற்றது என்பது குறிப்படத்தக்கது.
வெளியீடு
இந்த திரைப்படத்தின் முன்னோட்டக்காட்சி ஜூலை 31, 2013ம் ஆண்டு வெளியானது. அக்டோபர் 9, 2013ம் ஆண்டு அமெரிக்காவில் வெளியானது.
மேற்கோள்கள்
பகுப்பு:2013 ஆங்கிலத் திரைப்படங்கள் பகுப்பு:ஆங்கிலத் திரைப்படங்கள் பகுப்பு:கொலம்பியா பிக்சர்ஸ் திரைப்படங்கள் பகுப்பு:அமெரிக்க நகைச்சுவை-நாடகத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:தகாத உறவுத் திரைப்படங்கள் பகுப்பு:பாஃப்டா விருதினை வென்ற திரைப்படங்கள் பகுப்பு:ந.ந.ஈ.தி திரைப்படங்கள்
பெர்சே பேரணிகள்
பெர்சே பேரணிகள் மலேசிய எதிர்க்கட்சிகளும் அரசு சார்பற்ற அமைப்புகளும் இணைந்து நாட்டின் தேர்தல் முறைமையை சீர்திருத்துவதற்காக நடத்திய பேரணிகளைக் குறிக்கிறது. பெர்சே என்பதற்கு மலாய் மொழியில் "தூய்மை" எனப் பொருள்படுவதாகும். குறிப்பாக இந்தக் கூட்டணி கோரும் சீர்திருத்தங்கள்:
இதன் தற்போதைய தலைவராக முன்னாள் வழக்கறிஞர் கழக தலைவர் அம்பிகா சீனிவாசன் இயங்கி வருகிறார்.
பெர்சே 1.0
பெர்சே 1.0 பேரணி, மலேசிய நாடாளுமன்ற வளாகத்தில் 2006 ஆம் ஆண்டு, நவம்பர் 23 ஆம் திகதி நடைபெற்றது. அந்தப் பேரணிக்கு டத்தோ ஸ்ரீ டாக்டர் வான் அசிசா வான் இஸ்மாயில், சிவராசா ராசய்யா, லிம் குவான் எங், திரேசா கோக், எஸ். அருட்செல்வன், சையட் ஷாரிர், மரியா சின், யாப் சுவீ செங் போன்றவர்கள் முக்கியத் தலைவர்களாகத் தலைமை தாங்கினார்கள்.
பெர்சே 2.0
நவம்பர் 10, 2007 இல், பெர்சே ஒரு பேரணியை கோலாலம்பூரின் டாத்தாரான் மெர்டெக்கா எனும் விடுதலை சதுக்கத்திலும், இஸ்தானா நெகாரா எனும் தேசிய அரண்மனையிலும் அனுமதியின்றி நடத்தியது. ஏறக்குறைய 50,000 பேர் அந்தப் பேரணியில் கலந்து கொண்டனர். இதற்கு அம்பிகா சீனிவாசன் தலைமை தாங்கினார். இந்தப் பேரணியில் அண்டிரூ சியூ, கா. ஆறுமுகம், பாருக் மூசா, மரியா சின், ஹாரிஸ் இப்ராஹிம், வோங் சின் ஹுவாட், ரிச்சர்ட் இயோ, சாயிட் காமாருடின் போன்றவர்கள் முக்கிய பங்கு வகித்தனர். இந்தச் சட்ட விரோதப் பேரணியில் கலந்து கொண்டவர்களை, மலேசியக் காவல் துறையினர் கண்ணீர்ப் புகைக் குண்டுகளை வீசி விரட்டி அடித்தனர். இரு பெண்கள் உட்பட 15 பேர் கைது செய்யப்பட்டனர்.
சூலை 9, 2011
தனது முதல் பேரணியை அடுத்து தேர்தல் ஆணையராக இருந்த அப்துல் ரசீத் அப்துல் ரகுமானின் பதவியை அரசு நீட்டித்தால் மீண்டும் தெருப்போராட்டங்களில் ஈடுபடுவோமென பெர்சி அறிவித்தது. நவம்பர் 20, 2007 அன்று பிரதமரின் துறை அமைச்சர் நசிரி அசீஸ் தேர்தல் ஆணைய உறுப்பினர்களின் ஓய்வு வயதை 65இலிருந்து 66ஆக மாற்றும் அரசியலமைப்பு திருத்தம் சட்டவரைவை கொண்டு வந்தார். இதனை நாடாளுமன்றம் திசம்பர் 11 அன்று நிறைவேற்றியது.
இதனால் 2012ஆம் ஆண்டில் நடைபெறவுள்ள மலேசிய தேசியத் தேர்தல்களுக்கு முன்னதாக பெர்சி தனது தெருப் போராட்டத்தை சூலை 9, 2011க்கு திட்டமிட்டது. இந்தத் திட்டங்களை அரசு மற்றும் அரசு சார்பு அமைப்புகள் கடுமையாக விமர்சித்தன; இந்த நிகழ்வுக்கு முன்னதாகவே பல பெர்சி ஆதரவாளர்கள் கைது செய்யப்பட்டனர். மன்னருடன் இது குறித்து உரையாட அனுமதி கிடைத்த பின்னர், பெர்சி தெருக்களில் பேரணி நடத்துவதற்கு மாற்றாக உள்ளரங்கம் ஒன்றில் நடத்த சூலை 5, 2011 அன்று உடன்பட்டது.
பெர்சே 3.0
பெர்சே 3.0 பேரணி 2012ஆம் ஆண்டு ஏப்ரல் 28 ஆம் தேதி நடைபெற்றது. இது ஒரு குந்தியிருப்பு போராட்டம் ஆகும். 250,000 பேர் கலந்து கொண்டனர். மக்களின் உணர்வுகளுக்கு மதிப்பளிக்க வேண்டும் என்று அந்த நிகழ்ச்சி நடைபெற்றது. பொது மக்கள் அம்பிகா சீனிவாசன் தலைமையில் அணிவகுத்து நின்றனர்.
வெளியிணைப்புகள்
பகுப்பு:மலேசியாவில் அரசியல் பகுப்பு:மலேசிய அமைப்புகள்
கிறிஸ்டொபர் போரெட்
வெளி இணைப்பு
கிறிஸ்டொபர் போரெட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1979 பிறப்புகள் பகுப்பு:வாழும் நபர்கள்
அவதாண்டை ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
லக்கி மார்வாத் மாவட்டம்
லக்கி மார்வாத் மாவட்டம் (Lakki Marwat) (لکی مروت ولسوالۍ, ), பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தின் 36 மாவட்டங்களில் ஒன்றாகும். இது பன்னு மாவட்டத்தின் சில தாலுகாக்களைக் கொண்டு 1 சூலை 1992 அன்று நிறுவப்பட்ட்து. இதன் நிர்வாகத் தலைமையிடம் லக்கி மார்வாத் நகரம் ஆகும்.
அமைவிடம்
கைபர் பக்துன்வா மாகாணத்த்தின் தெற்கில் அமைந்த லக்கி மார்வாத் மாவட்டத்தின் வடக்கில் கரக் மாவட்டம், பன்னு மாவட்டம் மற்றும் தெற்கு வசீரிஸ்தான் மாவட்டம், மேற்கில் தாங்க் மாவட்டம், தெற்கில் தேரா இஸ்மாயில் கான் மாவட்டம், மேற்கில் பஞ்சாப் மாகாணத்தின் மியான்வாலி மாவட்டம் எல்லைகளாக உள்ளது.
புவியியல்
இம்மாவட்டத்தில் 500 மீட்டர் முதல் 1000 மீட்டர் உயரமுள்ள மார்வாத் மலைத்தொடர்களும், நீரோடகளும், சமவெளிகளும் நிறைந்ந்துள்ளது.
மாவட்ட நிர்வாகம்
இம்மாவட்ட மூன்று நகராட்சிகளை கொண்டுள்ளது. There are 157 mauzas (the smallest revenue unit).
மாகாணச் சட்டமன்றம்
இம்மாவட்டத்திலிருந்து கைபர் பக்துன்வா மாகாணச் சட்டமன்றத்திற்கு 3 சட்டமன்றத் தொகுதிகள் கொண்டுள்ளது.
மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி இம்மாவட்ட மக்கள் தொகை 9,02,138 ஆகும். அதில் ஆண்கள் 455,402 மற்றும் பெண்கள் 446,732  உள்ளனர். எழுத்தறிவு 44.13% கொண்டுள்ளது. 90.11% விழுக்காடு மக்கள் கிராமப்புறங்களில் வாழ்கின்றனர். இம்மாவட்டத்தில் மதச்சிறுபான்மையோர் 206 பேர் மட்டுமே உள்ளனர். இம்மாவட்டத்தில் பஷ்தூ மொழியை 98.68% மக்கள் பேசுகின்றனர்.
வெளி இணைப்புகள்
பகுப்பு:பாக்கித்தானின் மாவட்டங்கள் பகுப்பு:கைபர் பக்துன்வா மாகாணத்தின் மாவட்டங்கள்
புறக்கோள்
புறக்கோள் (extrasolar planet, அல்லது exoplanet), என்பது சூரியக் குடும்பத்திற்கு வெளியே உள்ள ஒரு கோளைக் குறிக்கும். முதலாவது புறக்கோள் 1917 இல் அவதானிக்கப்பட்டது, ஆனாலும் அது அங்கீகரிக்கப்படவில்லை. 2022 சூலை 9 வரை பெறப்பட்ட தகவல்களின் படி, இதுவரை 5,110 புறக்கோள்கள் இருப்பது வானியலாளர்களால் உறுதி செய்யப்பட்டுள்ளது. இவற்றில் பெரும்பாலான புறக்கோள்களின் புகைப்படங்கள் நேரடியாகப் பெறப்படாமல், ஆரத் திசைவேகம் (radial velocity) அவதானிப்புகள் மூலம் பெறப்பட்டவையாகும்.
பல புறக்கோள்கள் வியாழன் கோளை ஒத்த பெரும் கோள்கள் ஆகும். சில புறக்கோள்கள் எடை குறைந்தவையாகும். இவை பூமியை விட சில மடங்கு அதிக நிறை உடையவை பல விண்மீன்கள் கோள்களைக் கொண்டுள்ளதென இப்போது உறுதிப்படுத்தப்பட்டுள்ளது. கிட்டத்தட்ட 10 விழுக்காடு விண்மீன்கள் சூரியனை ஒத்தவை ஆகும்.
சனந்த்
சனந்த் (Sanand) இந்தியாவின் குஜராத் மாநிலத்தின் அகமதாபாத் மாவட்டத்தின் சனந்த வட்டத்தின் நிர்வாகத் தலைமையிட நகரமும், நகராட்சியும் ஆகும். சனந்த் நகரத்தில் இந்திய மற்றும் பன்னாட்டு அளவிலான பெரிய நிறுவனங்களின் தொழிற்சாலைகள் அமைந்துள்ளது. அவைகளில் குறிப்பிடத்தக்கவைகள்: டாடா மோட்டார்ஸ், போர்டு மோட்டார்ஸ், நெஸ்லே இந்தியா, ஜெனரல் எலக்ட்ரிக், கோகோ-கோலா, கால்கேட்-பால்மோலிவ், மேக்சிஸ் முதலியவைகள். அகமதாபாத்திற்கு மேற்கே 22 கிலோ மீட்டர் தொலைவில் உள்ள சனந்த் நகரம், அகமதாபாத் நகரத்தின் செயற்கைக்கோள் நகரமாக உள்ளது.
புவியியல்
22.98°N, 72.38°W பாகையில் சனந்த் நகரம் அமைந்துள்ளது. இது கடல் மட்டத்திலிருந்து 38 மீட்டர் (124 அடி) உயரத்தில் உள்ளது.
மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 157.71 ஹெக்டேர் பரப்பளவும், 19,999 குடியிருப்புகளும், 23 வார்டுகளும் கொண்ட சனந்த் நகராட்சியின் மொத்த மக்கள் தொகை 95,890 ஆகும். இதில் ஆண்கள் மற்றும் பெண்கள் முறையே 53% மற்றும் 47% அகவுள்ளது. 6 வயதிற்குட்பட்ட குழந்தைகள் எண்ணிக்கை 12,828 ஆகவுள்ளது. பாலின விகிதம் 1000 ஆண்களுக்கு 897 பெண்கள் வீதம் உள்ளனர். சராசரி எழுத்தறிவு 82.36% ஆகவுள்ளது. மக்கள்தொகை அடர்த்தி ஒரு சதுர கிலோ மீட்டர் பரப்பளவில் 608 வீதம் வாழ்கின்றனர். பட்டியல் சாதியினரும் பட்டியல் பழங்குடியினரும் முறையே	12783 மற்றும் 1,169 வீதம் உள்ளனர். மக்கள் தொகையில் இந்துக்கள் 89,526, இசுலாமியர்கள் 5,599, சமணர்கள் 442, கிறித்தவர்கள் 195, மற்றவர்கள் 128 பேர் வீதம் உள்ளனர்.
வெளி இணைப்புகள்
பகுப்பு:அகமதாபாத் மாவட்டம் பகுப்பு:குஜராத் மாநிலத்திலுள்ள ஊர்களும் நகரங்களும்
சினாய் மலை
சினாய் மலை (அரபு: جبل موسى), அல்லது கெபல் மூசா அல்லது ஜபல் மூசா (மோசேயின் மலை) எகிப்தின் சினாய் தீபகற்பத்தின் தெற்கில் உள்ள ஒருவர் மலையாகும். இது கடல் மட்டத்திலிருந்து 2,285 மீற்றர் உயரமானதாகும். சூழவுள்ள சமவெளியிலிருந்து செங்குத்தாக உயர்ந்து காணப்படுகிறது.
மலைஅடிவாரத்தில் சுமார் 1200 மீற்றர் உயரத்தில் புனித கதரினா கிறிஸ்தவ மடம் கானப்படுகிறது. மலை உச்சியில் மசூதி ஒன்றும் கிரேக்க மரபுவழி திருச்சபயின் தேவாலயம் ஒன்றும் காணப்படுகிறது. மலை உச்சியில் மோசே கடவுளின் பத்துக் கட்டளைகளை பெற காத்திருந்ததாக கருதப்படும் மோசேயின் குகையும் காணப்படுகிறது. சில ஆய்வாளரின் கருத்துப்படி இது விவிலிய சீனாய் மலையாகும் ஆனால் இது நிருபிக்கப்படவில்லை.
வெளி இணைப்புகள்
பகுப்பு:எகிப்தின் மலைகள்
பகுப்பு:எகிப்தின் புவியியல்
அந்த உறவுக்கு சாட்சி
அந்த உறவுக்கு சாட்சி 1984 ஆம் ஆண்டு வெளிவந்த தமிழ்த் திரைப்படமாகும். ஆர். பட்டாபிராமன் இயக்கத்தில் வெளிவந்த இத்திரைப்படத்தில் சிவசந்திரன், சுமித்ரா மற்றும் பலரும் நடித்துள்ளனர்.
பகுப்பு:1984 தமிழ்த் திரைப்படங்கள்‎ பகுப்பு:சங்கர் கணேஷ் இசையமைத்த திரைப்படங்கள் பகுப்பு:இந்தியத் தமிழ்த் திரைப்படங்கள்
பி.டி. கத்தரிக்காய்
பிடி கத்தரிக்காய் (ஆங்கிலம்:Bt brinjal) என்பது மரபணு மாற்றக் கத்தரிக்காய் ஆகும். இது மண்ணுக்கடியில் இருக்கும் பாசில்லஸ் துரிஞ்சியென்சிஸ் பாக்டீரியாவிலிருந்து எடுக்கப்படும் மரபணுவைக்(Cry1Ac) கொண்டு மரபணு மாற்றம் செய்யப்படும் விதையிலிருந்து உருவாக்கப்படும் கத்தரிச் செடியாகும்.மஹிகோ ஜல்னா, மகாராஷ்டிராவைச் சார்ந்த ஒரு இந்திய விதை நிறுவனத்தினால் பி.டி கத்தரிக்காய் உருவாக்கப்பட்டது.
இது நல்ல பூச்சி எதிர்ப்பு சக்தியும், அதிக விளைச்சலும், குறைந்த செலவும் மற்றும் குறைந்த சுற்றுச்சூழல் பாதிப்பை ஏற்படுத்தும் வகையிலும் உருவாக்கப்பட்டது. ஆனால் பி.டி. கத்தரிக்காயினால் மனித உடல் மற்றும் உயிர் பாதுகாப்பு, வாழ்வாதாரம் மற்றும் பல்லுயிர்க்கு பாதகமான தாக்கத்தை எற்படுத்தலாம் என்று கருதப்படுகிறது.
இவற்றையும் பார்க்க
பகுப்பு:மரபணு மாற்றப்பட்ட வேளாண் உயிரினங்கள் பகுப்பு:கத்தரியினங்கள்
நிலைமொழித் திரிபு
நிலைமொழித்திரிபு வகை 1
க,ச,ப ஆகியவற்றுள் ஏதேனும் ஒன்று.
நிலைமொழித்திரிபு வகை 2
க,ச,ப,ஆகியவற்றுள் ஏதேனும் ஒன்று.
நிலைமொழித்திரிபு வகை 3
க,ச,ப,ஆகியவற்றுள் ஏதேனும் ஒன்று.
அகழ்ப்போர்
அகழ்ப்போர் (Battle of Trench, அல்லது Battle of the Confederates) என்பது கிபி 627 ஆம் ஆண்டு (ஹிஜ்ரி 4) மதீனா நகர முஸ்லிம்கள் மீது அன்றைய யூதர்கள் உள்பட அனைத்து அரபுக் குலத்தாரும் ஒன்று திரண்டு வந்து தொடுத்த போர். அப்போது நகருக்குள் எதிரிகளை நுழைய விடாமல் தடுப்பதற்காக மதீனாவைச் சுற்றிலும் அகழ் ஒன்று தோண்டப்பட்டது. இதனாலேயே அது அகழ்ப்போர் என வழங்கப்படலாயிற்று. யூதர்களுடன் கைகோர்த்துக்கொண்டு அனைத்து அரபுக் குலத்தாரும் அணிதிரண்டு வந்ததால் அல்-அஹ்சாப் (கூட்டுப்படை) போர் என்றும் வழங்கப்படுகிறது.
கூட்டுப்படையில் ஏறத்தாழ 10,000 ஆண்கள் பங்குபற்றினர். இவர்களுடன் 600 குதிரைகள், சில ஒட்டகங்கள் பங்குபற்றின. இவர்களை எதிர்த்து 3,000 மதீனாக்கள் பங்குபற்றினர். கிபி 627 ஆம் ஆண்டு மார்ச் 31 இல் போர் ஆரம்பமானது.
மேற்கோள்கள்
பகுப்பு:இசுலாமியப் போர்கள் பகுப்பு:627 பகுப்பு:முகம்மது நபியின் போர்கள்
கேத்தரின் எந்தெரெபா
கேத்தரின் நயம்புரா எந்தெரெபா (பிறப்பு: 1972 சூலை 21) இவர் கென்ய மராத்தான் ஓட்டப்பந்தய வீரராவார். உலகத் தடகளப் போட்டிகளில் இரண்டு முறை மராத்தானில் வென்றுள்ளார். 2004, 2008 ஆம் ஆண்டுகளில் நடந்த கோடைகால ஒலிம்பிக் போட்டிகளில் வெள்ளிப் பதக்கங்களை வென்றுள்ளார். இவர் பாஸ்டன் மராத்தானில் நான்கு முறை வென்றுள்ளார். இவர்2001 ஆம் ஆண்டில் நடந்த சிகாகோ மராத்தானில் 2:18:47 நேரத்தில் ஓடி மகளிர் மராத்தான் உலக சாதனையை முறியடித்தார்.
தொழில்
இவர் நெய்ரி மாவட்டத்தில் உள்ள கத்துங்காவைச் சேர்ந்தவர்., நொகோரானோ மேல்நிலைப் பள்ளியில் படித்தப் பின்னர், இவர் தனது தொழில் வாழ்க்கையைத் தொடர்ந்தார். 1994 ஆம் ஆண்டில், கென்யா சிறைச்சாலை சேவையால் அதன் தடகள திட்டத்தில் இவர் சேர்க்கப்பட்டார். இவருக்கு 2004, 2005 ஆம் ஆண்டுகளின் கென்ய விளையாட்டு வீரர் விருதுகள் வழங்கப்பட்டன. 2005 ஆம் ஆண்டில் அதிபர் மவாய் கிபாக்கியால் இவருக்கு ஆர்டர் ஆஃப் தி கோல்டன் வாரியர் பட்டம் வழங்கப்பட்டது.
2009 இலண்டன் மராத்தானில் இவர் ஏழாவது இடத்தைப் பிடித்தார். இது கேத்தரின் டோரேவின் 21 துணை -2: 30 மணிநேர மராத்தான்களின் சாதனையை சமன் செய்தது. அந்த ஆண்டின் பிற்பகுதியில் யோகோகாமா மகளிர் மராத்தானில் மூன்றாவது இடத்தைப் பிடித்தார். 2:29:13 மணிநேரத்தில் இந்த தூரத்தைக் கடந்தார். பெய்ஜிங் மராத்தானில் மூன்றாவது இடத்திற்கு 2:30:14 மணிநேரத்தில் இவர் எல்லையைத் தாண்டிய அக்டோபர் 2011 வரை அவர் மற்றொரு மராத்தான் பந்தயத்தை முடிக்கவில்லை.
"கேத்தரின் தி கிரேட்" என்று அழைக்கப்படும் இவர், நைரோபியில் தனது கணவர் அந்தோணி மைனாவுடனும் மகள் ஜேன் ஆகியோருடன் வசிக்கிறார். இவரது சகோதரர் சாமுவேல், சகோதரி அனஸ்தேசியா ஆகியோரும் மராத்தான் ஓட்டப்பந்தய வீரர்கள் ஆவர். thumb| எந்தெரபா 2005 உலகப்போட்டி மராத்தானில் போட்டியிடுகிறார்
வெளி இணைப்புகள்
பகுப்பு:வாழும் நபர்கள் பகுப்பு:1972 பிறப்புகள்
பழைய ஏற்பாடு
thumb|பழைய ஏற்பாடு (எபிரேய விவிலியம்). 11ஆம் நூற்றாண்டு கையெழுத்துப் படி. ஈராக்.
பழைய ஏற்பாடு(Old Testament) கிறிஸ்தவ விவிலியத்தின் முதலாவது பகுதியாகும். பழைய ஏற்பாடு கிறித்தவர்களுக்கும் யூத சமயத்தவர்க்கும் பொதுவானதாகும். இது எபிரேய விவிலியம் என்றும் அழைக்கப்படுகிறது. திருவிவிலியத்தின் இரண்டாம் பகுதி கிறிஸ்தவ நம்பிக்கைகளைக் கொண்ட புதிய ஏற்பாடு (New Testament) ஆகும்.
ஏற்பாடு என்னும் சொல் உடன்படிக்கை, ஒப்பந்தம் என்னும் பொருள் தரும். கடவுள் பண்டைக் காலத்தில் இஸ்ரயேல் மக்களோடு சீனாய் மலையில் செய்துகொண்ட உடன்படிக்கையை மையமாகக் கொண்டு எழுதப்பட்ட சமய நூல்கள் யாவற்றையும் பழைய உடன்படிக்கை (ஏற்பாடு) என்று கிறித்தவர் அழைக்கின்றார்கள். இயேசு கிறிஸ்து மனிதரோடு கடவுள் செய்த புதிய உடன்படிக்கையை ஏற்படுத்தியவர் என்று கிறித்தவர்கள் நம்புகிறார்கள். எனவே, கிறிஸ்துவுக்கு முன்பு கடவுள் அளித்த வெளிப்பாட்டைப் பழைய ஏற்பாடு என்றும், கிறிஸ்து வழியாகவும் அவருக்குப் பின்பும் கடவுள் அளித்த வெளிப்பாட்டைப் புதிய ஏற்பாடு என்றும் பிரித்துக் காண்பது கிறித்தவரின் தொன்மையான வழக்கம் ஆகும்.
யூத சமயத்தவர்கள் இயேசு கிறிஸ்துவை மெசியா என்றோ உலக மீட்பர் என்றோ ஏற்பதில்லை. எனவே கிறித்தவர்கள் பழைய ஏற்பாடு என்று கருதுவதை யூதர்கள் விவிலியம் என்றே அழைக்கிறார்கள். பழைய ஏற்பாட்டை எபிரேய விவிலியம் (Hebrew Bible) எனவும் அவர்கள் கூறுவர்.
யூதர்கள் எபிரேய விவிலியத்தை பிரிக்கும் முறை
யூதர்கள் பழைய ஏற்பாட்டின் (எபிரேய விவிலியம்) 39 நூல்களையும் TaNaKh (தானாக்) என்னும் சுருக்கக் குறியீடு மூலம் கீழ்வருமாறு பிரிப்பர்:
1) தோரா (Torah) (Ta)
2) நெவீம் (Nevi'm) (Na)
3) கெதுவிம் (Ketuvim) (Kh)
நெவீம்
இச்சொல் நவி என்னும் எபிரேயச் சொல்லிலிருந்து பிறந்தது (נְבִיא  - navi). அதன் பொருள் இறைவாக்கினர் (தீர்க்கதரிசி) என்பதாகும். கடவுள் வழங்கும் செய்தியை மக்களுக்கு அறிவிப்பது இறைவாக்கினரின் பணி. எபிரேய விவிலியத்தில் இறைவாக்கினர் நூல்கள் 21 உள்ளன. அவை முன்னைய இறைவாக்கினர் (6 நூல்கள்), பின்னைய இறைவாக்கினர் (15 நூல்கள்) கொண்டன.
முன்னைய இறைவாக்கினர்
1) யோசுவா (ஆங்.: Joshua; எபிரேயம்: Sefer Y'hoshua)
2) நீதித் தலைவர்கள் (ஆங்.: Judges; எபிரேயம்: Shoftim)
3) 1 சாமுவேல் (1 Samuel)
4) 2 சாமுவேல் (2 Samuel)
6) 2 அரசர்கள் (2 Kings)
பின்னைய இறைவாக்கினர்
1) எசாயா (Isaiah)
2) எரேமியா (Jeremiah)
3) எசேக்கியேல் (Ezekiel)
4) ஓசேயா (Hosea)
5) யோவேல் (Joel)
6) ஆமோஸ் (Amos)
8) யோனா (Jonah)
10) நாகூம் (Nahum)
11) அபக்கூக்கு (Habakkuk)
12) செப்பனியா (Zephaniah)
13) ஆகாய் (Haggai)
14) செக்கரியா (Zechariah)
15) மலாக்கி (Malachi)
கெதுவிம்
கெதுவிம் என்னும் எபிரேயச் சொல் எழுத்துப் படையல் நூல் தொகுப்பு என்னும் பொருள் தரும் (כְּתוּבִים, "Writings"). இத்தொகுப்பில் 13 நூல்கள் உள்ளன.
1) திருப்பாடல்கள் (Psalms)
2) நீதிமொழிகள் (Proverbs)
3) யோபு (Job)
4) இனிமைமிகு பாடல் (Song of Songs)
5) ரூத்து (Ruth)
6) புலம்பல் (Lamentations)
7) சபை உரையாளர் (Ecclesiastes)
9) தானியேல் (Daniel)
10) எஸ்ரா (Ezra)
12) நெகேமியா (Nehemiah)
13ஆ) 2 குறிப்பேடு (2 Chronicles)
இவ்வாறு, பழைய ஏற்பாட்டில் (எபிரேய விவிலியம்) 39 நூல்கள் உள்ளதாக யூதர் கணிக்கின்றனர். இவை பழைய ஏற்பாட்டின் திருமுறை நூல்கள் என்று அழைக்கப்படுகின்றன. இந்நூல்களில் சிலவற்றை இணைத்து எண்ணி, அவை 24 என்று கொள்வதும் உண்டு. இந்நூல்கள் இயேசுவின் பிறப்புக்கு முன்னர் எழுதப்பட்டவையாகும். வரலாற்று ஆய்வாளர்களின் கருத்துப்படி பழைய ஏற்பாட்டின் எபிரேய வடிவம் கி.மு. 12-ஆம் நூற்றாண்டிற்கும் கி.மு. இரண்டாம் நூற்றாண்டிற்கும் இடையே எழுதப்பட்டிருக்கக்கூடும்.
கத்தோலிக்கர் பழைய ஏற்பாட்டைப் பிரிக்கும் முறை
எபிரேய மொழி தவிர கிரேக்க மொழியிலும் சில சமய நூல்கள் இஸ்ரயேலரிடையே கிறிஸ்து பிறப்புக்கு முன் தோன்றியிருந்தன. கத்தோலிக்க கிறித்தவர் அந்நூல்களையும் பழைய ஏற்பாட்டின் பகுதியாகக் கொள்வர். பிற கிறித்தவ சபையினர் அவற்றை விவிலியப் புற நூல்கள் (Apocrypha) என்றும் கத்தோலிக்கர் இணைத் திருமுறை நூல்கள் (Deutero-Canonical Books) எனவும் அழைப்பர்.
கத்தோலிக்க திருச்சபை ஏற்றுள்ள பழைய ஏற்பாட்டின் 46 நூல்கள் நான்கு பிரிவுகளில் அடங்கும். அவை,
1) திருச்சட்ட நூல்கள் (5):
தொடக்க நூல்; விடுதலைப் பயணம்; லேவியர்; எண்ணிக்கை; இணைச் சட்டம்.
2) வரலாற்று நூல்கள் (16):
யோசுவா; நீதித் தலைவர்கள்; ரூத்து; 1 சாமுவேல்; 2 சாமுவேல்; 1 அரசர்கள்; 2 அரசர்கள்; 1 குறிப்பேடு; 2 குறிப்பேடு; எஸ்ரா; நெகேமியா; தோபித்து; யூதித்து; எஸ்தர்; 1 மக்கபேயர்; 2 மக்கபேயர்.
3) ஞான நூல்கள் (7):
யோபு; திருப்பாடல்கள்; நீதிமொழிகள்; சபை உரையாளர்; இனிமைமிகு பாடல்; சாலமோனின் ஞானம்; சீராக்கின் ஞானம்.
4) இறைவாக்கு நூல்கள் (4[+2] பெரிய இறைவாக்கினர்; 12 சிறிய இறைவாக்கினர்):
பெரிய இறைவாக்கினர்: எசாயா; எரேமியா; [ பாரூக்கு; புலம்பல்; ] எசேக்கியேல்; தானியேல்.
சிறிய இறைவாக்கினர்: ஓசேயா; யோவேல்; ஆமோஸ்; ஒபதியா; யோனா; மீக்கா; நாகூம்; அபக்கூக்கு; செப்பனியா; ஆகாய்; செக்கரியா; மலாக்கி.
அர்-ராத்
சூரா அர்-ராத் (Sūrat ar-Raʻd, سورة الرعد, "இடி") என்பது திருக்குர்ஆன் உடைய 13ஆவது அத்தியாயம் (சூரா) ஆகும். இது 43 வசனங்களைப் பெற்றுள்ளது. இது முகத்தத் என்னும் திருக்குர்ஆன் உடைய முகப்பு எழுத்துக்களைக் கொண்டுள்ளது. இந்த அத்தியாயமானது உண்மையின் சக்தி மற்றும் பொய்மையின் பலவீனம் ஆகியவற்றை விளக்குவதை முக்கிய நோக்கமாகக் கொன்டுள்ளது. இது 'இறைவன் ஒருவனே' என்னும் கொள்கை, இறைவனின் செய்தி, இறுதித் தீர்ப்பு நாள், தண்டனைகள் ஆகியவற்றை உறுதிப்படுத்துவதாக உள்ளது. சக்தி மற்றும் நிலைப்புத்தன்மை, பலவீனம் தவறுகள்(எத்தகைய தன்மையுடன் வெளிப்படுத்தியிருந்தாலும் சரி), மேலும் பொய்யான கவர்ச்சிகரமான மாயைகள் ஆகியவற்றை மையமாகக் கொண்டு இந்த அத்தியாயம் சுழல்கிறது.
நாம் பொய்மையினால் ஏற்படும் பொய்யான கவர்ச்சிகரமான மாயைகள் ஆகியவற்றால் ஏமாறக்கூடாது என்பதை வலியுறுத்துகிறது. ஏனெனில் நீக்க முடியாத அளவுக்கு பொய்மையானது உலகம் முழுவதும் பிரகாசமான ஒளியுடன் பரவி இருக்கிறது.
மேற்கோள்கள்
பகுப்பு:திருக்குர்ஆன் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்